**TIETEELLISEN TUTKIMUKSEN TIETOSUOJAILMOITUS**

**11.5.2020/päivitetty 21.5.2020**

**Tietoa henkilötietojen käsittelystä kyselyssä ”Korona nuorten sukupolvikokemuksena”**

Tämä tietosuojaseloste sisältää tietoa Korona nuorten sukupolvikokemuksena – kyselystä sekä kyselyn pohjalta muodostuvan aineiston ja aineiston sisältämien henkilötietojen käytöstä ja käsittelystä. Kyselyn yhteydessä on linkki tähän tietosuojailmoitukseen.

1. **Tutkimuksen rekisterinpitäjä**

Tampereen yliopisto, 33014 Tampereen yliopisto

1. **Tutkimuksen vastaava ryhmä**

**Eriikka Oinonen**

dosentti, YTT, yliopistonlehtori, sosiologia, Tampereen yliopisto

eriikka.oinonen@tuni.fi, +358503186174

**Riikka Korkiamäki**

YTT, apulaisprofessori, sosiaalityö, Tampereen yliopisto

riikka.korkiamaki@tuni.fi, +358504336299

1. **Tietosuojavastaavan yhteystiedot**

Jukka Tuomela

Yliopiston tietosuojavastaava

dpo@tuni.fi

1. **Tutkimuksen suorittajat**

Yllä nimetty tutkimuksen vastuullinen ryhmä ja seuraavat tutkijat:

Nina Vanhatalo

KM, tutkimusapulainen, Tampereen yliopisto

1. **Yhteyshenkilö tutkimusrekisteriä koskevissa asioissa**

Yllä nimetty tutkimuksen vastuullinen ryhmä.

1. **Tutkimusrekisterin nimi**

Korona nuorten sukupolvikokemuksena – kysely

1. **Henkilötietojen käsittelyn tarkoitus**

Henkilötietoja käytetään tutkimuksessa, jossa tarkastellaan, miten siirtymävaiheessa olevat, lukio- ja yliopisto-opintonsa päättävät nuoret kokevat koronatilanteen. Tavoitteena on saada selville, millaista on nuorten korona-ajan arki, miten korona-aika on koettu sekä millaisia ajatuksista, tuntemuksia ja tulevaisuuden näkymiä poikkeusolot ovat nuorissa herättäneet. Tutkimuksen kohderyhmänä ovat porilaiset, viimeistä luokkaa käyvät lukiolaiset ja vuoden 2020 aikana valmistuvat Tampereen korkeakouluyhteisön (Tampereen ammattikorkeakoulu ja Tampereen yliopisto) opiskelijat.

1. **Henkilötietojen käsittelyn oikeusperuste**

Henkilötietojen käsittelyn peruste on EU:n yleisen tietosuoja-asetuksen artikla 6, kohta tieteellinen tai historiallinen tutkimus tai tilastointi.

1. **Mitä henkilötietoja tutkimusaineisto sisältää**

Kyselyyn vastaaminen tapahtuu anonyymisti Microsoft Forms -lomakkeen kautta. Kyselyssä kysytään avoimilla kysymyksillä nuorten kokemuksia koronan vaikutuksista heidän arkeensa ja näkemyksiään siitä, miten korona vaikuttaa heidän tulevaisuuteensa. Lisäksi kyselyssä kysytään vastaajilta seuraavia taustatietoja: ikä, sukupuoli, asuinpaikka (kaupungin keskusta / maaseutu / lähiö / omakotialue taajamassa / muu, mikä?) ja yliopisto-opiskelijoilta oppiala. Lisäksi kyselyssä tiedustellaan halukkuutta osallistua päiväkirjan pitoon viikon ajan toukokuussa, alkukesästä ja loppukesästä, myöhemmin syksyllä ja kerran ensi vuoden (2021) puolella. Päiväkirjavastaukset tulevat tutkijoille nimettöminä, mutta voidaksemme lähettää päivittäisen pyynnön, tarvitsemme nimen/nimimerkin/lempinimen ja puhelinnumeron WhatsApp- tai tekstiviestien lähettämistä varten. Tutkimukseen osallistuminen on täysin vapaaehtoista ja osallistumisen voi keskeyttää milloin tahansa.

1. **Mistä lähteistä henkilötietoja kerätään**

Aineisto kerätään anonyymisti Microsoft Forms -lomakkeen kautta. Lukiolaisille kysely jaetaan Porin kaupungin koulutoimen Wilma-järjestelmän kautta. Tampereen yliopiston ja Tampereen ammattikorkeakoulun opiskelijoille kysely jaetaan Intra-järjestelmän ja opiskelijoille suunnattujen sähköpostilistojen kautta. Aineistoa käsitellään ehdottoman luottamuksellisesti. Aineistoa käytetään ja säilytetään siten, että yksittäiset vastaajat eivät ole tunnistettavissa.

1. **Tietojen siirto tai luovuttaminen tutkimusryhmän ulkopuolelle**

Aineistoa ei luovuteta eikä näytetä projektin ulkopuolisille henkilöille, viranomaisille tms. Aineiston käyttöoikeudet ovat vastuullisilla tutkijoilla, muilla yllä nimetyillä hankkeen tutkijoilla ja projektiin mahdollisesti mukaan tulevilla opinnäytetöiden tekijöillä, joiden kanssa tehdään aineistonluovutussopimukset.

1. **Tietojen siirto tai luovuttaminen EU:n tai Euroopan talousalueen ulkopuolelle**

Tietoja ei siirretä EU:n tai ETA:n ulkopuolelle.

1. **Automatisoitu päätöksenteko**

Tietojen käsittelyssä ei tehdä automaattisia päätöksiä tai profilointia.

1. **Henkilötietojen suojauksen periaatteet**

Tietojärjestelmissä käsiteltävien tietojen suojaaminen: Käyttäjätunnuksella ja salasanalla. Suorien tunnistetietojen käsittely: Aineistossa ei ole suoria tunnistetietoja.

1. **Henkilötietojen käsittely tutkimuksen päättymisen jälkeen**

Tutkimusrekisteri arkistoidaan ilman henkilötietoja Yhteiskuntatieteelliseen tietoarkistoon.

1. **Rekisteröidyn oikeudet ja niiden mahdollinen rajoittaminen**

Rekisteröidyllä on oikeus tehdä valitus valvontaviranomaiselle, mikäli rekisteröity katsoo, että häntä koskevien henkilötietojen käsittelyssä on rikottu voimassa olevaa tietosuojalainsäädäntöä.